24-10-2015	Premio Xornalismo 2015
02-09-2015	PREMIO “ADIANTE-FORWARD” DE XORNALISMO
Conscientes do permanente estado de mudanza no que vive a profesión xornalística, así como das dificultades que os novos xornalistas teñen para acceder ó mercado laboral logo de rematar a primeira fase (é dicir, a universitaria) do seu proceso formativo…Conscientes, así mesmo, das serias dificultades que os profesionais que empezan a desenvolver o seu labor en calquera soporte informativo teñen para poderen chegar ó receptor da información con nome propio…Conscientes finalmente, de que aínda que existen multitude de concursos, recoñecementos e galardóns xornalísticos, a práctica totalidade deles están pensados para xornalistas que contan cunha ampla traxectoria profesional e cunha firma en moitos casos xa recoñecida ó ser avalada por anos de experiencia…Tendo en conta tamén que Curros Enríquez empezou a relacionarse co xornalismo a unha idade moi nova e mesmo a traballar en Madrid no xornal “El Imparcial”, gracias a un concurso convocado por ese xornal, que lle permitiu logo desenvolver a súa traxectoria vital dedicada ó xornalismo…E contando, finalmente, co patrocinio da familia Cid e coa colaboración do Concello de Celanova, a Facultade de Ciencias da Comunicación de Santiago de Compostela, a Asociación de Periodistas de Santiago de Compostela, o Colexio Profesional de Xornalistas de Galicia e o Centro Pen de Escritores de Galicia, a Fundación Curros Enríquez decidiu crear o Premio de Xornalismo “Adiante”, que se regula polas seguintes
1. DestinatariosO premio está dirixido a xornalistas que non teñan os 30 anos cumpridos no momento da apertura anual do prazo de presentación de traballos.
2. CategoríasPara participaren, deberán presentar un traballo que teña cabida nos parámetros habituais de extensión, enfoque, redacción e estilo dunha reportaxe xornalística en calquera das seguintes modalidades ou soportes:• Prensa escrita:o Papel: Reportaxe maquetada, equivalente en extensión, formato e contido literario e gráfico (incluíndo fotografías, gráficos, etc.) como mínimo a unha dobre páxina de xornal ou varias de revista en papel e cunha extensión escrita que non debería ser inferior a 8.000, nin superior ós 15.000 caracteres con espazos.o Dixital: Reportaxe maquetada (incluíndo fotografías, gráficos, enlaces, etc.) e cunha extensión escrita que non debería ser inferior a 8.000, nin superior ós 15.000 caracteres con espazos.• Fotografía:o Reportaxe fotográfica de arredor de 12 fotografías, acompañadas dun texto de contextualización das imaxes no marco informativo• Audiovisual: o Radio/Podcast: Reportaxe dunha duración non inferior ós 5 minutoso Audiovisual (Tv/Youtube): Noticia de duración tradicional (no caso das xa emitidas). Reportaxe de duración non inferior ós 3 minutos
3.- TemáticaEn cada edición, o premio proporá unha temática relacionada con calquera aspecto da actualidade, local, autonómica, nacional ou internacional do período que transcorra entre a finalización dos prazos de recepción de traballos que media entre a edición anterior e a seguinte:• Tema da edición de 2015:o O despoboamento de Galicia e as súas consecuencias económicas: Cómo reverter a tendencia para non termos que volver emigrar
4. Prazos• Prazo de entrega dos traballos: 31 de decembro de 2015
5.- Criterios de valoración• Calidade narrativa• Investigación propia• Pluralidade e contraste das fontes• Tratamento contextualizado e en profundidade• Orixinalidade de enfoque• Independencia e valores éticos profesionais reflectidos no traballo• Compromiso coa calidade informativa e o servizo público• Contribución positiva ó periodismo e á sociedade á que vai dirixida
6. XuradoO xurado está presidido polo Presidente da Fundación Curros Enríquez e contará cun representante de cada unha das entidades seguintes:• Decano da Facultade de Ciencias da Comunicación• Presidente da Asociación de Periodistas de Santiago de Compostela• Decano do Colexio de Xornalistas de Galicia• Presidente do Centro Pen de Galicia• Secretaría Xeral de Medios da Xunta de GaliciaActuará como secretario, o secretario da Fundación Curros Enríquez
7. PremioO premio consiste nunha bolsa de 3.000 € destinada a complementar a formación do gañador do concurso mediante cursos universitarios ou técnicos; realización de prácticas en medios de referencia ou desenvolvemento dun proxecto editorial, ben sexa en España ou no estranxeiro.
8. Recepción dos traballos• Cada traballo será remitido por correo electrónico á Fundación Curros Enríquez (
), enviando un documento en PDF maquetado en formato de páxina de xornal ou revista no caso de que sexa escrito, ou ben o seu correspondente enlace á web correspondente no caso de que sexa escrito para un xornal dixital ou de que sexa unha reportaxe radiofónica ou audiovisual• Mediante o acto de inscripción os concursantes garantirán, con copia do seu documento nacional de identidade, non teren cumpridos os 30 anos no momento da presentación do traballo• Así mesmo, tamén deberán enviar unha declaración responsable, nun documento en PDF, que verifique tanto a autoría do traballo, como a súa orixinalidade• En caso de que poida ser corroborado un caso de falsidade ou plaxio, o traballo será descualificado automaticamente e de ser comprobada algunha destas circunstancias con posterioridade á resolución do premio, o premio será revogado de contado e esixirase xudicialmente a devolución íntegra da súa contía• Os traballos remitidos ó concurso e que non resulten premiados, pasarán a engrosaren os fondos do arquivo da Fundación Curros Enríquez
9. Outros • O idioma base do traballo será preferentemente o galego, aínda que dependendo da temática abordada tamén poderá ser o castelán• Os traballos poderán teren sido editados ou seren inéditos• No caso de teren sido editados ou publicados nalgún medio de comunicación ou na rede, nesta primeira edición deberán teren saído publicados dentro do ano 2015• Cada concursante só poderá remitir un traballo, independentemente de que sexa asinado coa súa propia identidade ou con pseudónimo• A organización comprométese a colaborar na xestión da publicación, tanto do traballo premiado como dos seleccionados, caso de que sexan inéditos e o demanden os autores.• O premio poderá ser declarado deserto• A participación no concurso leva emparellada a aceptación das presentes bases así como o permiso, por parte do gañador ou gañadora, da publicación do traballo na web da Fundación Curros Enríquez
10. EnderezoPara calquera consulta, aclaración e outros, os concursantes poderán poñerse en contacto coa Fundación Curros Enríquez a través do seguinte enderezo:Dirección postal: Fundación Curros EnríquezR/ Curros Enríquez, 37 – 32.800 Celanova (Ourense)Correo-E: Este enderezo de correo-e está a ser protexido de programas autómatas de envío de correo non sedexado, precisas activar o JavaScript para velo
Web: www.currosenriquez.esTfno.: 646026421
13-08-2015	VISITA TEATRALIZADA NOCTURNA MOSTEIRO SAN ROSENDO
06-08-2015	18-19 de agosto de 2015. VISITA TEATRALIZADA NOCTURNA POLO MOSTEIRO DE SAN ROSENDO. Aforo limitado a 50 persoas por sesión. Para anotarse contactar coa oficina de turismo do Concello de Celanova no 988432201.
<< Inicio < Anterior 1 2 3 4 5 6 7 8 9 10 Seguinte > Final >>	Páxina 7 de 18	Rúa de Curros Enríquez